შარლ დე გოლიშ ჯოხოდვალაშ ერეფოშქაშე აეროპორტი

შარლ დე გოლიშ ჯოხოდვალაშ ერეფოშქაშე აეროპორტი ვარ-და პარიზი — შარლ დე გოლიშ აეროპორტი (ფრანგ. L'aéroport de Paris-Charles-de-Gaulle, თაშნეშე გჷმირინუაფუ ჯოხოდვალა რუასი — შარლ დე გოლი (ფრანგ. Roissy-Charles-de-Gaulle)) — აეროპორტი, ნამუთ პარიზშე 25 კმ. ოორუ-ბჟაეიოლი მალობათ იდვალუაფუ, ილ-დე-ფრანსიშ რეგიონს, საფრანგეთის. აეროპორტიქ გინწყჷ 1974 წანაშ 8 მელახის. საფრანგეთიშ თარი აეროპორტი რე. მოშარეეფიშ მუდანობაშ მეჯინათ მიშმურს მოსოფელიშ ვითი უშხუაშ აეროპორტშა. აეროპორტის ჯოხო გიოდვეს, საფრანგეთიშ პრეზიდენტიშ დო გენერალიშ შარლ დე გოლიშ პატიოცემელო (1890—1970). აეროპორტის ბრუო ტერმინალი უღუ: 1, 2A, 2B, 2C, 2D, 2F, 2E, 3. მაჟირა ტერმინალი აკოგაფილი რე ავიაკომპანია Air France-შო, მარა ასეიანი მომენტშო შხვა კომპანიეფიშ მაფურინალეფს ხოლო ღებულენს. მასუმა ტერმინალი უთარაშო გმირინუაფუ ჩარტერული დო ბიუჯეტური ავიაკომპანიეფშო, ნამუსჷთ გოხურგელი ნინალა უღუ დო ვაუღუ ტელეტრაპეფი. ტერმინალეფი ართიანწკჷმა მერსხილი რენა ავტობუს-შატლეფით (Navettes Aeroport), ნამუთ ირ შკვით წუთის ჸარენან, დო ავტომატური მეტროპოლიტენიშ ღოზით ხოლო. აეროპორტის ანდა ბარი, რესტორანი დო მაღაზია რე. საფრანგეთიშ ერუანული ავიაკომპანია Air France-იშ თარი გინახუნალი რშვილი (ჰაბი) რე. აეროპორტი ირდღას ღებულენს დო გჷთმუტენს 100-შე უმოსი ავიაკომპანიაშ 1400 რეისის. ირ დღას ონინალჷ 150 000 მოშარალეს. თაშნეშე ქოძირით აეროპორტეფიშ ერკებული რესურსეფი ინტერნეტის ოფიციალური ვებ-ხასჷლა ვიკიოწკარუეს რე ხასჷლა თემაშე: შარლ დე გოლიშ ჯოხოდვალაშ ერეფოშქაშე აეროპორტი